# Diplomacia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

As Nacions Unidas, con seu en Nueva York, son a organización diplomatica internacional mas gran.
Ger van Elk, *Symmetry of Diplomacy*, 1975, Groninger Museum.
A **diplomacia** ye a conducta de negociacions entre as personas, os grupos y os estaus.

A palabra *diplomacia* deriva d'o  *diploma romano* que modernament significa *acto churidico*. Os diplomaticos son as personas que s'adedican profesionalment a lo exercicio d'a diplomacia.

Con un uso formal se refiere a la *diplomacia internacional* exercita por diplomaticos profesionals.

## Tipos de diplomacia

Dica la Primera Guerra Mundial encara existiba la dita diplomacia secreta, en a que se consideraba normal y deseyable que os compromisos, alcuerdos y pactos entre estaus no fuesen conoixitos ni por os atros estaus ni por a opinión publica interna. Hue lo día ista practica ye prohibita y se fa la diplomacia ubierta.

Bi ha dos prencipals tipos de diplomacia: a diplomacia bilateral entre dos estaus y a diplomacia multilateral que embreca muitos estaus (diplomacia internacional) u bels poquez estaus (diplomacia rechional).

A diplomacia multilateral se practica dende o sieglo XIX en o Congreso de Viena. En os zaguers anyos s'ha emplegato en a sinyatura de diferents tractatos internacionals y en institucions como as Nacions Unidas entre muitas atras.

## Terminolochía diplomatica

Una misión diplomatica ye o termin colectivo ta una colla de diplomaticos d'un mesmo país. L'embaixador ye o cape d'una embaixada.

O cuerpo diplomatico ye o conchunto de toz os diplomaticos residents en un país determinato.

## Orichen d'a diplomacia moderna

En a forma actual a diplomacia nomás existe dende o Renaiximiento ya que sieglos antis os emisarios que ninviaban os diferents estaus yeran nomás mensachers sin de papel de negociador.

Dende a Edat moderna, con a teorización d'o dreito d'os estaus (*ius gentium*) a diplomacia se presenta como una alternativa a la guerra.

Un destacato diplomatico estió lo cardenal Richelieu (1586-1642), primer ministro d'o rei Loís XIII de Francia. Estió éll qui creyó a noción d'a *razón d'estau* que privilechia la seguridat d'o estau y d'o territorio sobre atras prioridaz.

## Bibliografía

* (es) Diez de Velasco, Manuel. *Instituciones de Derecho Internacional Público*. Madrit, (2006).
* Plantilla:Pr Albuquerque de Mello, Celso. *Curso de Direito Internacional Público*. Río de Janeiro, (1986).
* (it) Maresca, Adolfo. *La missione speciali*. Milán, (1975).
* (es) Perez del Cuellar, Javier. Manual de Derecho Diplomático. Lima, (1964).
* (es) Jara Roncati, Eduardo . *La función diplomática*. RIL Editores, 2ª edición, Santiago de Chile (2013).
* (en) Cohen, R. . *Reflections on the New Global Diplomacy (Innovation in Diplomatic Practice, Studies in Diplomacy)*. MacMillan Press Ltd, Londres, (1999).
* (es) Nicolson, H.. *La Diplomacia*. FCE, México, (1995).
* Berridge, G.R. *Diplomacy: theory and practice*. Prentice Hall/Harvester Wheatsheaf, (1995).
* (es) Cantilo, J.M.. *La profesionalidad del diplomático*. GEL · Buenos Aires, (1993).
* (es) Podestá Costa-Ruda . *Derecho Internacional Público*, Volumen 1. Ediciones TEA, 1979.

## Vinclos externos

* Se veigan as imáchens de Commons sobre **a Diplomacia**.